2011.gada 16. novembrī Rīkojums Nr. 608

Rīgā (prot. Nr. 67 6.§)

**Par valsts nekustamā īpašuma "Matroži" Sakas pagastā,**

**Pāvilostas novadā, nodošanu Pāvilostas novada pašvaldības īpašumā**

1. Saskaņā ar Publiskas personas mantas atsavināšanas likuma 43.pantu atļaut Aizsardzības ministrijai nodot bez atlīdzības Pāvilostas novada pašvaldības īpašumā valsts nekustamo īpašumu "Matroži" (nekustamā īpašuma kadastra Nr. 6486 013 0060) – zemes vienību (zemes vienības kadastra apzīmējums 6486 013 0060) 1,77 ha platībā un septiņas būves (būvju kadastra apzīmējumi 6486 013 0060 001, 6486 013 0060 002, 6486 013 0060 004, 6486 013 0060 005, 6486 013 0060 006, 6486 013 0060 007, 6486 013 0060 008) – Sakas pagastā, Pāvilostas novadā, kas ierakstīts zemesgrāmatā uz valsts vārda Aizsardzības ministrijas personā.

2. Pāvilostas novada pašvaldībai saskaņā ar Publiskas personas mantas atsavināšanas likuma 42.panta pirmo daļu un likuma "Par pašvaldībām" 15.panta pirmās daļas 2.punktu šā rīkojuma 1.punktā minēto nekustamo īpašumu:

2.1. izmantot pašvaldības funkcijas nodrošināšanai – gādāt par savas administratīvās teritorijas labiekārtošanu un sanitāro tīrību;

2.2. bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minētās funkcijas nodrošināšanai.

Ministru prezidents V.Dombrovskis

Aizsardzības ministra vietā –

tieslietu ministrs G.Bērziņš